NAMHLANJE ngithanda sikhulume ngokusha ( burns). Njengoba sizoya emaholideni, baningi abantwana abazobe besemakhaya. Noma ngabe abantu abashayo eNingizimu ne-Afrika yonkana beba baningi ngesikhathi sobusika kodwa izibalo zikhomba ukuthi lapha eNingizimu ne-Afrika kusha abalinganiselwa ku-161 njalo ngenyanga.
UDr Allorto weBurn Care Trust uthi uma umuntu eshile akushi nje kuphela isikhumba kodwa kuba nenkebenkebe yesibazi enhliziyweni esingasoze saphola. Lesi silonda esisenhliziyweni singaba kumuntu oshile, kumzali noma umqaphi wontwana.
Kube sekungicacela ukuthi kungenzeka ukuba ubevukwe yiso lesi sifo ngesikhathi ewa eze eshiswa umlilo nje. Ngibe sengimelapha ngase ngimdlulisela esibhedlela esikhulu saseMgungundlovu.
Ngosuku olulandelayo ngafona ngabuza ukuthi unjani, ngathola umbiko wokuthi uyelulama. Emuva kweviki ngithole umbiko wokuthi ushonile. Inhliziyo yami idabuke kakhulu. Kodwa ngicabanga ukuthi kubalulekile ukuba sivikele nina enisenethuba lokuba ningavikelwa entweni efana nalena.
Kumele sifunde ukuqaphela, sizivikele singazitholi sisha noma abantwana besha ngenkathi sibaqaphile. Abantwana abaneminyaka eyisithupha noma ngaphansi basengcupheni enkulu yokusha ngomlilo ikakhulukazi labo abasagaqa.
Umlilo wezinkuni (kungaba sendlini noma ngaphandle). Ukudla okushisayo. Izitsha ezishisayo (ibhodwe, iketela noma isitofu esivuthayo, i-ayina elishisayo).
Kumele siqikelele uma ngabe sizothinta lezi zinto ezibalwe ngaphezulu. Ngokuqaphela ingozi singazivikela futhi sinciphise izinga labantu abashayo emakhaya.
Abantwana mabasuswe lapho kukhona isitofu esivuthayo.
Masifundise labo abathe xaxa ngeminyaka ngokusha nokuzivikela ekusheni - lokhu kumele sikwenze malanga onke. Njengokuthi nje uma ngabe uthungeleka ngomlilo ziginqe phansi, lokhu kukodwa kungenza ukuba ungashi kakhulu.
Kumele sikhuthazane ukuba sikhulume ngokusha yonke indawo nokuthi singazivikela kanjani.
Uma ngabe umuntu aziwa ukuthi unesifo sokuwa ake siqinisekise ukuthi akahlali yedwa, akabe nomuntu ngaso sonke isikhathi.
Singalifaki iqanda endaweni eshile, liyoma bese kuba nezinhlungu eziningi uma ngabe sesiligeza. Faka amanzi enele lapho oshe khona bese uya esibhedlela noma emtholamphilo.
Uma kukhona esinye isihloko ofisa ukuba sixoxe ngaso ngesonto elizayo ngibhalele [email protected] drgumede.com
UMA umuntu eshile akushi nje kuphela isikhumba kodwa kuba nenkebenkebe yesibazi enhliziyweni esingasoze saphola ngakho kubalulekile ukuba sifundisane ngezinto ezingasisiza uma sizithola sibhekene nalesi simo njengokuthi uma ngabe uthungeleka ngomlilo ziginqe phansi, lokhu kungenza ukuba ungashi kakhulu.